सब इंस्पेक्टर अजीत कुमार को दी अंतिम विदाई
असमसे जम्मू कश्मीर के ऊधमपुर ट्रेनिंग पर आए बीएसएफ के सब इंस्पेक्टर अजीत कुमार सैनी का ड्यूटी के दौरान हार्ट अटैक के दौरान निधन हो गया। वह असम में बीएसएफ के हैड क्वार्टर डुबरी पनवारी में तैनात थे और प्रोमोशन के लिए ऊधमपुर में एक ट्रेनिंग के लिए आए हुए थे।
बुधवार को उनका पैतृक गांव कोठे सैनियां में पूरे सैन्य सम्मान के साथ अंतिम संस्कार कर दिया गया। माधोपुर से आए बीएसएफ की 170 बटालियन के जवानों ने बिगुल की मातमी धुन के साथ शस्त्र उल्टे कर और हवाई फायर कर सलामी दी। इससे पहले उनकी तिरंगे में लिपटी हुई पार्थिव देह जब गांव पहुंची तो हर गांववासी की आंखें नम थी। शहीद की माता कृष्णा देवी, प|ी निर्मल देवी बेटी प्रिया सैनी की चीखें पत्थरों पर कलेजा छलनी कर रही थी। शहीद के पिता रिटायर्ड सब इंस्पेक्टर हरदयाल चंद सैनी ने अपना दर्द बयान करते हुए कहा कि तीन साल बाद उनके बेटे की रिटायरमेंट थी। लेकिन समय से पहले ही उनके बुढ़ापे का सहारा छिन गया है। शहीद के 23 वर्षीय बेटे दीपक सैनी ने पिता की चिता को मुखाग्नि दी। इस मौके पर इंस्पेक्टर रेशम सिंह, एएसआई रविंदर कुमार, शहीद सैनिक परिवार सुरक्षा परिषद के महासचिव कुंवर रविंदर सिंह विक्की, एनआरआई सभा के जिला प्रधान एनपी सिंह, इंस्पेक्टर हंस राज, इंस्पेक्टर दर्शन कुमार, हवलदार चंद्रभान सिंह, सरपंच कविराज, कुलदीप कुमार, बिक्रम सैनी, अशोक कुमार, दीपक सैनी, वीर कुमार, तजिंदर सैनी आदि मौजूद थे।
पार्थिव शव के साथ लिपट कर आए तिरंगा परिवार को सौंपते बीएसएफ अधिकारी।
hin_Deva hin_Deva hin_Deva hin_Deva